text: [{"text_idx": "#000002", "text": "Kvinna d\u00f8md 6 a\u0301ra fongsulsrevsing fyri at smugla kokain"}, {"text_idx": "#000004", "text": "A\u0301lit um universitetssju\u0301krahu\u0301s handa\u00f0 landssty\u0301riskvinnuni"}, {"text_idx": "#000008", "text": "Tilgongdin til toskastovnin a\u0301 Landgrunninum broytist no\u0301gv fra\u0301 einum a\u0301ri til anna\u00f0. Flestu a\u0301r si\u0301\u00f0ani 2005 hevur tilgongdin veri\u00f0 sera va\u0301nalig, og hon er i\u0301 sto\u0301ran mun tengd at n\u00f8gdini av ho\u0301skandi f\u00f8\u00f0i til larvur og yngul, a\u0301\u00f0renn fiskurin tekur botn."}, {"text_idx": "#000009", "text": "F\u00f8royski toskastovnurin er regluliga blivin kanna\u00f0ur seinastu 60 a\u0301rini. I\u0301 juni 1983 fo\u0301r Havstovan undir at gera ein regluligan yngultu\u0301r, har n\u00f8gdir av m.a. toskayngli ver\u00f0a kanna\u00f0ar og i\u0301 apri\u0301l 1997 var\u00f0 fyrsti regluligi kanningartu\u0301rur av larvum gj\u00f8rdur. I\u0301 eitt a\u0301rama\u0301l vo\u0301r\u00f0u magakanningar av knapt 5000 toskalarvum og -yngli gj\u00f8rdar fyri at vita, um f\u00f8\u00f0i i\u0301 larvu- og/ella yngulstiginum kann a\u0301virka tilgongdina til stovnin. Ein umfatandi greining av hesum kanningum er nu\u0301 u\u0301tgivin i\u0301 tveimum greinum i\u0301 ti\u0301\u00f0arritinum Marine Biology."}, {"text_idx": "#000010", "text": "Fyrra greinin, sum kom u\u0301t i\u0301 2020 ly\u0301sir, hvat toskalarvur og -yngul a\u0301 f\u00f8royska landgrunninum eta. Fyrstu ti\u0301\u00f0ina hja\u0301 larvuni er f\u00f8\u00f0in evarska sma\u0301tt djo\u0301ra\u00e6ti og so hv\u00f8rt sum fiskurin veksur u\u0301t a\u0301 va\u0301ri\u00f0 og summari\u00f0, tekur hann st\u00f8rri og st\u00f8rri f\u00f8\u00f0i (Mynd 1). I\u0301 greinini ver\u00f0ur vi\u0301st a\u0301, at toskalarvurnar eru u\u0301rveljandi, ta\u0301 t\u00e6r eta. tvs. at fongdy\u0301rago\u0301\u00f0ska t.e. slag og st\u00f8dd hava ty\u0301dning. Harumframt ver\u00f0ur vi\u0301st a\u0301, at larvur, i\u00f0 eru 1-2 ma\u0301na\u00f0ar gamlar, eru i\u0301 sto\u0301rum vanda fyri ikki at hava no\u0301g miki\u00f0 av f\u00f8\u00f0i. Leinkja til greinina er her."}, {"text_idx": "#000011", "text": "I\u0301 seinnu greinini, sum ju\u0301st er u\u0301tgivin, ver\u00f0ur vi\u0301st a\u0301, at tal av toskalarvum beint eftir gy\u0301ting er n\u00e6r tengt at st\u00f8ddini av gy\u0301tingarstovninum. Ti\u0301skil er ta\u00f0 av sto\u0301rum ty\u0301dningi at hava ein bur\u00f0ardyggan gy\u0301tingarstovn. Ein sto\u0301rur gy\u0301tingarstovnur er to\u0301 ikki n\u00f8kur trygd fyri, at tilgongdin ver\u00f0ur sto\u0301r. Dey\u00f0iligheitin i\u0301 larvu- og yngulstigunum er sera sto\u0301r og sveiggjar no\u0301gv. Ny\u0301ggja greinin vi\u0301sir, at tilgongdin er tengd at yvirlivilsinum fra\u0301 larvu til yngulstig, og at yvirlivilsi er treyta\u00f0 av mongdini av t\u00f8kari f\u00f8\u00f0i. Ta\u00f0 er gro\u0301\u00f0urin um va\u0301ri\u00f0, sum ger av, hvussu no\u0301gv er av f\u00f8\u00f0i til toskalarvurnar (Mynd 2). Ny\u0301ggjasta greinin kann lesast her."}, {"text_idx": "#000012", "text": "Minni av makreli i\u0301 Nor\u00f0urh\u00f8vum"}]